พิธีกรจีนโดนปลด ปมโพสต์โซเชียลขอให้คนจีนขอโทษชาวโลกเป็นต้นตอแพร่ โควิด-19
พิธีกรจีนโดนปลดฟ้าผ่า หลังโพสต์ข้อความลงโซเชียลเรียกร้องให้คนจีนขอโทษชาวโลก เพราะเป็นต้นตอแพร่โรค โควิด-19สำนักข่าวต่างประเทศรายงานว่า เว็บไซต์ Sina Entertainment รายงานอ้างแหล่งข่าวในแวดวงสื่อของจีนที่ระบุว่า นายชิว เม้งฮวง พิธีกรคนดังของ CCTV ที่จัดรายการประเภททอล์กโชว์วาไรตี้มานานกว่า 13 ปี ได้ถูกถอดออกจากรายการที่เขาทำหน้าที่พิธีกรอยู่ทั้งหมด หลังจากที่ไปโพสต์ลงในบัญชีส่วนตัว Weibo เรียกร้องให้คนจีนก้มหัวขอโทษชาวโลกที่เป็นต้นตอการแพร่ระบาดเชื้อ โควิด-19 ไปทั่วโลก ซึ่งล่าสุดทำให้มีผู้ติดเชื้อทั่วโลกนับแสนราย เสียชีวิตไปกว่า 3400 ศพ โดยข้อความของนายชิวได้สร้างกระแสความไม่พอใจให้กับชาวจีนจำนวนมาก จนเขาต้องตัดสินใจลบบัญชี Weiboอย่างไรก็ตาม ยังไม่เป็นที่แน่ชัดว่าพิธีกรดังรายนี้จะได้รับอนุญาตให้กลับมาทำหน้าที่ดำเนินรายการหน้าจอทีวีท้องถิ่นช่องอื่นๆ ได้อีกหรือไม่กรณีการปลดฟ้าผ่า พิธีกรจีนรายนี้มีขึ้นหลังจากที่นายเจสส์ วัตเตอร์ พิธีกรช่องFox News กล่าวว่าจีนควรขอโทษอย่างเป็นทางการต่อชาวโลก เพราะเชื้อไวรัสโคโรนา สายพันธุ์ใหม่นี้มีต้นตอมาจากจีน และสถานการณ์หารแพร่ระบาดน่าจะยืดเยื้อไปอีกนาน แต่จนถึงตอนนี้ยังไม่ได้ยินคำขอโทษใดๆ จากจีนเลยด้านนายจ้าว หลีเจี้ยน โฆษกกระทรวงการต่างประเทศจีนระบุว่า กรณีคำกล่าวของพิธีชาวอเมริกันเป็นเรื่องไร้สาระและน่าขัน โดยบอกว่า โรคระบาดนี้เป็นศัตรูร่วมกันของมนุษยชาติและบรรดาผู้ป่วยทุกประเทศทั่วโลกที่ตกเป็นเหยื่อ.
พิธีกรจีนโดนปลดฟ้าผ่า หลังโพสต์ข้อความลงโซเชียลเรียกร้องให้คนจีนขอโทษชาวโลกเพราะเป็นต้นตอแพร่โรค โควิด-19
โควิด-19,ไวรัสโคโรนา,ไวรัสโคโรน่า,ไวรัสอู่ฮั่น,จีน,ปลดพิธีกร